Ertha Pascal-Trouillot

Ertha Pascal-Trouillot (s. 13. elokuuta 1943 Pétion-Ville, Haiti) oli Haitin ensimmäinen naispuoleinen juristi, tuomari ja presidentti. Pascal-Trouillot toimi 1986-1990 hän korkeimman oikeuden tuomarina ja kenraali Prosper Avrilin lähdettyä maanpakoon hän toimi virkaatekevänä presidenttinä 1990-1991. == Ura == Ertha Pascal-Trouillot valmistui oikeustieteen kandidaatiksi vuonna 1971. Hän liittyi Port-au-Princen asianajajaliittoon. Hän työskenteli Haitin siviililain tarkistamisesta vastaavan komission jäsenenä. Vuonna 1979 hänet valittiin Port-au-Princen siviilioikeuteen tuomariksi, 1985 muutoksenhakutuomioistuimen tuomariksi ja 1986 hänet nimitettiin korkeimman oikeuden tuomariksi. Hän oli ensimmäinen nainen Haitissa joka oli päässyt näihin tehtäviin. Vuonna 1990 Pascal-Trouillot oli yksi kahdestatoista korkeimmanoikeuden tuomareista joille, vuoden 1987 lainsäädännön mukaan, oli mahdolista siirtää valta kenraali Prosper Avrilin lähdettyä maanpakoon. Maahan muodostettiin väliaikainen siviilihallitus. Pascal-Trouillot toimi Haitin virkaatekevänä presidenttinä vuosina 1990-1991. Hän selvisi tehtävässään entisen ministerin Roger Lafontantin johtamasta vallankaappausyrityksestä ja järjesti vaalit. Vaaleissa presidentiksi valittiin Jean-Bertrand Aristide josta tuli Haitin ensimmäinen demokraattisesti valittu johtaja. Presidenttinä toimimisen jälkeen Pascal-Trouillot mm. keskittyi koostamaan elämäkerrallista tietosanakirjaa 1700 - 2006 välillä eläneistä haitilaisista merkkihenkilöistä. Hän oli aloittanut sanakirjan valmistelun edesmenneen puolisonsa Ernst Trouillotin kanssa. Sanakirjan ensimmäinen osa julkaisiin 2001 ja jälkimmäinen 2009. == Yksityiselämä == Ertha Pascalin vanhemmat olivat metalliartesaani Thimocles Pascal ja ompelija Louise Dumornay. Hän syntyi vuonna 1943 ja oli 10 lapsesta toiseksi nuorin. Hän syntyi Pétion-Villessä ja kävi lukiopintonsa siellä. Hän jatkoi opiskelemaan koneistamista. Hän kuitenkin siirtyi lukemaan lakia opettajansa ja tulevan puolisonsa, Ernst Trouillotin, suosituksesta. Hän valmistui Gonayivin satamakaupungissa sijaitsevasta Ecole de Droit des Gonaives -korkeakoulusta oikeustieteen kandidaatiksi vuonna 1971. Ertha Pascal ja Ernst Trouillot menivät naimisiin 1971. Heille syntyi tytär 1974/1975. Ernst Trouillot kuoli sairasohtaukseen 1986/1987. Ertha Pascal-Trouillotin veli oli halvaantunut vyötäröstä alaspäin aiemman diktaattorin Duvalier joukkojen ampumasta luodista. Ernst Trouillotin aiemmasta avioliitosta syntynyt antropologi Michel-Rolph Trouillot on hänen poikapuolensa. == Julkaisut == * 1973: Statut juridique de l'Haïtienne dans la Législation sociale (laajennettu versio opinnäytetyöstä) * 1978: Code de lois usuelles, yhdessä Ernst Trouillotin kanssa * 1980: Rétrospectives... Horizons * 1981: Au grand boulevard de la Liberté * 1982: Analyse de la Législation révisant le statut de la femme mariée * 1990: Code de lois usuelles (julkaistiin kahdessa osassa 1989 ja 1998) * Cahier juridique de l'enfant et de la famille * Dictionnaire biographique d'Haïti, yhdessä Ernst Trouillotin kanssa (julkaistiin kahdessa osassa 2001 ja 2009) == Lähteet == Luokka: Elävät henkilöt Luokka: Vuonna 1943 syntyneet Luokka:Haitin presidentit Luokka:Tuomarit